open-index/open-wikipedia-markdown huggingface dataset:
รูดอลโฟ เฟอร์นานเดซ

**รูดอลโฟ เฟอร์นานเดซ** (Rudolfo Fernandez) นักมวยสากลชาวฟิลิปปินส์ เกิดเมื่อ 2 กุมภาพันธ์ พ.ศ. 2517 ที่เมืองลาฮุก สถิติการชก 51 ครั้ง ชนะ 17 (น็อค 6) เสมอ 8 แพ้ 26 
## ประวัติ
เฟอร์นานเดซขึ้นชกมวยสากลครั้งแรกเมื่อ 4 เมษายน พ.ศ. 2535 เสมอโดยเทคนิคกับ มาเตโอ บาริง การชกในช่วงแรกๆจะแพ้และเสมอเป็นส่วนใหญ่ จนในช่วง พ.ศ. 2537 – 2538 จึงชกชนะเป็นส่วนใหญ่ จนได้ชิงแชมป์ฟิลิปปินส์รุ่นมินิมัมเวทที่ว่างเมื่อ 22 พฤษภาคม พ.ศ. 2538 แต่เป็นฝ่ายแพ้คะแนน เอ็ดมุนด์ วีญามอร์ ไม่ได้แชมป์ เฟอร์นานเดซยังขึ้นชกมาอย่างต่อเนื่องมีทั้งแพ้และชนะ เฟอร์นานเดซเดินทางมาชกในไทยเมื่อ 22 เมษายน พ.ศ. 2541 แพ้น็อค พงษ์ศักดิ์เล็ก ศิษย์คนองศักดิ์ ยก 2 จากนั้นได้ชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ เมื่อ 2 ตุลาคม พ.ศ. 2541 หลังจากนั้น เฟอร์นานเดซชกแพ้เป็นส่วนใหญ่ หลังจากที่ชกแพ้คะแนน อาร์มันโด ทอร์เรสที่ญี่ปุ่นเมื่อ 17 เมษายน พ.ศ. 2543 เฟอร์นานเดซก็แขวนนวมไป 
## เกียรติประวัติ
 
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นมินิมัมเวทเมื่อ 2 ตุลาคม 2541 แพ้คะแนน สงคราม ป.เปาอินทร์ ที่ กทม.

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:บุคคลจากเซบู (เมือง)
โนบูโอะ ชิบะ

**โนบูโอะ ชิบะ** () นักมวยสากลชาวญี่ปุ่น เกิดเมื่อ 5 กุมภาพันธ์ พ.ศ. 2487 ที่จังหวัดฮกไกโด ประเทศญี่ปุ่น สถิติการชก 48 ครั้ง ชนะ 36 (น็อค 12) เสมอ 3 แพ้ 9

## เกียรติประวัติ

* แชมป์ญี่ปุ่นรุ่นเฟเธอร์เวท (2511 – 2512)
* แชมป์ OPBF รุ่นเฟเธอร์เวท
** ชิง 11 มีนาคม 2513 ชนะคะแนน ฮูเบิร์ต กัง ที่ ญี่ปุ่น
** ป้องกันแชมป์ครั้งที่ 1, 30 กันยายน 2513 ชนะน็อค อนันตเดช ศิษย์หิรัญ ยก 2 ที่ ญี่ปุ่น
** เสียแชมป์ 24 เมษายน 2514 แพ้น็อค ฮยุน คิม ยก 2 ที่ เกาหลีใต้

## อ้างอิง

* สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:แชมป์ OPBF
หมวดหมู่:บุคคลจากจังหวัดฮกไกโด
อะห์มัด ฟันดี

**อะห์มัด ฟันดี** (Ahmad Fandi) หรือ**มูฮัมหมัด ฟานดี้** นักมวยสากลชาวอินโดนีเซีย เกิดเมื่อ 15 ตุลาคม พ.ศ. 2515 สถิติการชก 42 ครั้ง ชนะ 22 (น็อค 7) เสมอ 1 แพ้ 19 
## ประวัติ
ฟานดีขึ้นชกมวยสากลครั้งแรกเมื่อ 15 มีนาคม พ.ศ. 2532 ชนะคะแนน พีรูท บอย ที่อินโดนีเซีย จากนั้นชกชนะมาเป็นส่วนใหญ่ จนได้ชิงแชมป์อินโดนีเซียรุ่นซูเปอร์แบนตัมเวทเมื่อ 23 มิถุนายน พ.ศ. 2538 แต่ทำได้แค่เสมอกับโซเล่ห์ ซุนดาวา ฟานดีขึ้นชิงแชมปือินโดนีเซียรุ่นเดิมอีกครั้งเมื่อ 21 ตุลาคม พ.ศ. 2538 ปรากฏว่าคราวนี้เป็นฝ่ายแพ้คะแนนบูลัน บูกียาร์โซ ไม่ได้แชมป์อีก หลังจากนั้น ฟานดีมาชกนอกรอบในประเทศไทย แพ้คะแนน ฟ้าสั่ง พ.ธวัชชัย ฟานดีได้ชิงแชมป์อินโดนีเซียรุ่นแบนตัมเวทอีกครั้งเมื่อ 26 เมษายน พ.ศ. 2539 คราวนี้เป็นฝ่ายชนะน็อคอัมปี เลียเลอซี ยก 8 ได้ครองแชมป์ แต่พอป้องกันตำแหน่งครั้งแรกในอีก 3 เดือนต่อมาก็เสียแชมป์ให้ โซเล่ห์ ซุนดาวาไป

หลังจากเสียแชมป์ ฟานดีเดินทางไปชกนอกรอบที่ญี่ปุ่น แพ้คะแนนโตชิอากิ นิชิโอกะ กลับมาชกที่อินโดนีเซีย แพ้น็อค เอเดรียน คัสเปรี่ ยก 4 และมาแพ้คะแนน ยอดชิงชัย ศรทองยิม ที่เพชรบูรณ์ ฟานดีชกชนะติดต่อกันอีก 2 ครั้งก็ขึ้นชิงแชมป์ IBF แพนแปซิฟิกรุ่นซูเปอร์แบนตัมเวทเมื่อ 5 เมษายน พ.ศ. 2541 แพ้น็อค อาร์เนล บารอตีโญ ที่ ออสเตรเลีย จากนั้น ขึ้นชิงแชมป์เงารุ่นซูเปอร์แบนตัมเวท WBC เมื่อ 27 มิถุนายน พ.ศ. 2541 ชนะน็อค แฟรงกี้ มามัวยา ยก 8 ได้แชมป์มาครอง หลังจากนั้น ชกนอกรอบชนะคะแนน สายรุ้ง อ.สุวรรณศิลป์ที่ อินโดนีเซีย หลังจากนั้น ฟานดี เดินทางไปชกนอกรอบ แพ้รวดที่ญี่ปุ่น 4 ครั้งระหว่าง พ.ศ. 2542 – 2544 และยังมาชกแพ้น็อค สมศักดิ์ สิงห์ชัชวาลย์ ยก 2 ที่หาดใหญ่ สงขลา ด้วย ฟานดีมีโอกาสได้ชิงแชมป์ WBO เอเชียแปซิฟิครุ่นซูเปอร์แบนตัมเวทเมื่อ 21 ธันวาคม พ.ศ. 2544 แต่เป็นฝ่ายแพ้น็อค สด ปูนนกอินทรียิม ยก 6 ที่ นนทบุรี 

ฟานดีหยุดชกไปสองปี กลับมาชกอีกเมื่อ 19 มกราคม พ.ศ. 2546 โดยขึ้นชิงแชมป์อินโดนีเซียรุ่นซูเปอร์แบนตัมเวท แต่ก็เป็นฝ่ายแพ้คะแนน รัชมัน กีลีกีลี ไม่ได้แชมป์ ฟานดีขึ้นชกมวยครั้งสุดท้ายเมื่อ 18 ธันวาคม พ.ศ. 2546 แพ้น็อค ไดสุเกะ ยามานากะ ยก 1 ที่ ญี่ปุ่น จากนั้นก็แขวนนวมไป

## เกียรติประวัติ

* แชมป์อินโดนีเซียรุ่นซูเปอร์แบนตั้มเวท (2539)
* แชมป์เงารุ่นซูเปอร์แบนตั้มเวท WBC
** ชิง 27 มิถุนายน 2541 ชนะน็อค แฟรงกี้ มามัวย่า ยก 8 ที่อินโดนีเซีย
* เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิกรุ่นซูเปอร์แบนตั้มเวทเมื่อ 5 เมษายน 2541 แพ้น็อค อาร์เนล บาโรตีโญ ยก 2 ที่ ออสเตรเลีย 
** ชิงแชมป์ WBO เอเชียแปซิฟิครุ่นซูเปอร์เแบนตั้มวทเมื่อ 21 ธันวาคม 2544 แพ้น็อค สด ลูกหนองยางทอย ยก 6 ที่ นนทบุรี

## อ้างอิง

* สถิติการชก boxrec.com  
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์เงา WBC
หมวดหมู่:บุคคลจากจังหวัดปาปัว
รูเบน เด ลา กรุซ

**รูเบน เด ลา กรุซ** (Ruben De La Cruz) นักมวยสากลชาวฟิลิปปินส์ สถิติการชก 53 ครั้ง ชนะ 27 (น็อค 8) เสมอ 2 แพ้ 24 
## ประวัติ
เด ลา กรุซขึ้นชกมวยสากลครั้งแรกเมื่อ 19 มีนาคม พ.ศ. 2526 ชนะคะแนน เออร์นี ซูมาเลส ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นฟลายเวตเมื่อ 2 มิถุนายน พ.ศ. 2527 ชนะคะแนน เดียโก เดอวีญา และป้องกันแชมป์ไว้ได้ถึง 3 ครั้ง ในระหว่างนั้น เขาเดินทางมาชกในไทย แพ้คะแนน ก้องธรณี พยัคฆ์อรุณ เมื่อ พ.ศ. 2528 และมาชิงแชมป์ OPBF รุ่นซูเปอร์ฟลายเวตที่ว่างเมื่อ 3 ตุลาคม พ.ศ. 2528 แพ้คะแนน เพชรงาม ชูวัฒนะ เด ลา กรุซเสียแชมป์ฟิลิปปินส์เมื่อ 21 มิถุนายน พ.ศ. 2529 แพ้คะแนน คอนสแตนติโน ดังกลา หลังจากนั้น เด ลา กรุซยังคงขึ้นชกต่อมาจนถึง พ.ศ. 2537 โดยไม่ได้ชิงแชมป์ใดๆอีก เขาชกแพ้น็อค แต อิล ชาง ยก 7 ที่เกาหลีใต้เมื่อ พ.ศ. 2529 แพ้น็อค หลุยส์ ซีโต้ เอสปิโนซา ยก 9 เมื่อ พ.ศ. 2530 เขาขึ้นชกครั้งสุดท้ายเมื่อ 11 ธันวาคม พ.ศ. 2537 แพ้น็อค ริกกี้ ปีเตอร์ ดีโอนีโอ ยก 6 จากนั้นก็แขวนนวมไป

## เกียรติประวัติ

* แชมป์ฟิลิปปินส์รุ่นซูเปอร์ฟลายเวต (2527 - 2529)
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นจูเนียร์แบนตัมเวตเมื่อ 3 ตุลาคม 2528 แพ้คะแนน เพชรงาม ชูวัฒนะ ที่ กทม.

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:แชมป์มวยสากลประเทศฟิลิปปินส์
แมวบอนไซ

**แมวบอนไซ** คือเรื่องหลอกลวงทางอินเทอร์เน็ต ที่อ้างและอธิบายขั้นตอนรายละเอียดการนำลูกแมวเข้าไปในขวดแก้ว เพื่อการประดับตกแต่ง คล้ายกับการทำต้นไม้แคระ (บอนไซ)  เมื่อลูกแมวจะโตในขวดโหลแก้วตามโครงร่างของขวดโหล โดยหายใจผ่านทางรูที่เจาะไว้ และอาจให้อาหารและขับถ่ายผ่านสาย แต่เว็บไซต์ได้ออฟไลน์ไปแล้ว มีแต่เว็บไซต์ที่คัดลอกเนื้อหาที่เคยมีไว้

ทางเอฟบีไอ ตรวจสอบเว็บ www.bonsaikitten.com ที่ในเว็บไซต์แสดงวิธีสร้างสัตว์บอนไซด้วยการจับลูกแมวเป็นยัดใส่ขวดแก้ว ให้เหลือเพียงรูเล็ก ๆ สำหรับหายใจจนร่างกายเติบโตเป็นรูปขวดแก้วเหลี่ยม โดยตรวจพบว่าเจ้าของเว็บไซต์ ใช้ชื่อปลอมว่าดอกเตอร์ไมเคิล ว่องชาง จบจากสถาบันเอ็มไอที 

## อ้างอิง

หมวดหมู่:ตำนานพื้นบ้าน
หมวดหมู่:แมว
หมวดหมู่:ตัวละครที่เป็นแมว
หมวดหมู่:ข่าวลวงบนอินเทอร์เน็ต
หมวดหมู่:ข่าวลวงทางวิทยาศาสตร์
หมวดหมู่:อินเทอร์เน็ตมีม
อเมริกันอันธพาล

**อเมริกันอันธพาล** เป็นสตูดิโออัลบั้มชุดที่ 19 ของวงคาราบาว และเป็นอัลบั้มที่ 2 ที่ออกกับสังกัดวอร์นเนอร์ มิวสิก โดยทางวงลดความเคร่งเครียดของเนื้อหาลงมาจากชุดที่แล้ว และทำเพลงร่วมสมัยและฟังง่ายมากขึ้น โดยมีส่วนผสมของเพลงบลูส์และริทึมแอนด์บลูส์เข้ามาเพิ่มความแปลกใหม่ในดนตรีของคาราบาวเอง จึงให้เป็นอัลบั้มที่แฟนเพลงคาราบาวยุคใหม่ชื่นชอบอัลบั้มหนึ่ง โดยมีเพลงที่ได้รับความนิยมอาทิ *อเมริกันอันธพาล*, *เสือ*, *ฝัน*,*สาธุชน*,*มาลัยเสี่ยงรถ,รักนี้มีแต่เธอ*

โดยมี กีรติ พรหมสาขา ณ สกลนคร หรือเขียว ซึ่งเป็นสมาชิกเก่าเข้ามาร่วมงานอีกครั้ง ซึ่งอัลบั้มชุดนี้ได้รับรางวัลสีสันอะวอร์ดส์ 2 รางวัล คือ อัลบั้มยอดเยี่ยม และโปรดิวเซอร์ยอดเยี่ยม ประจำปี พ.ศ. 2541

## รายชื่อเพลง

## สมาชิกในวง
# ยืนยง โอภากุล (กีตาร์,ร้องนำ,ร้องประสาน)
# กีรติ พรหมสาขา ณ สกลนคร (ร้องนำเพลง *ป.4 ทำนา*)
# ปรีชา ชนะภัย (กีตาร์,ร้องนำเพลง *มาลัยเสี่ยงรถ*,ร้องประสาน)
# เทียรี่ เมฆวัฒนา (กีตาร์,ร้องนำเพลง *รักนี้มีแต่เธอ* และเพลง *ฝัน*,ร้องประสาน)
# อนุพงษ์ ประถมปัทมะ (ร้องประสาน)
# ลือชัย งามสม (ดุก) คีย์บอร์ด,  ร้องประสาน
# ขจรศักดิ์ หุตะวัฒนะ (หมี) กีตาร์, แมนโดลิน, ร้องประสาน
# ชูชาติ หนูด้วง (โก้) กลอง
# ศยาพร สิงห์ทอง (น้อง) เพอร์คัสชั่น

## อื่น ๆ
# ก่อนที่จะออกเป็นอัลบั้มเต็ม แอ๊ด ในฐานะนักร้องนำได้ออกเป็นมินิอัลบั้มมาก่อน โดยจำหน่ายในแวดวงที่จำกัด
# อัลบั้มชุดนี้เป็นเพียงไม่กี่อัลบั้มของทางวงที่ไม่มีเพลงจังหวะ 3 ช่าอยู่เลย
# *ปองประโอนประเจียจนกัมพูเจีย* เป็นภาษาเขมร แปลว่า "พี่น้องประชาชนกัมพูชา"
#แหลม มอริสัน เป็นแขกรับเชิญพิเศษ โดยเล่นกีตาร์โซโล่ ในเพลง *น้ำจิ้ม*
# เพลง *เสือ* เป็นเพลงแนวปรัชญา ที่แต่งมาจากหนังสือเรื่อง "คนกับเสือ" ของเสกสรรค์ ประเสริฐกุล
# ภายในปกอัลบั้ม ไม่มีเครดิตการเล่นเบสของอ๊อด - อนุพงษ์ ประถมปัทมะ แต่คนที่เล่นเบสขณะบันทึกเสียงคือ อ๊อด อ่างทอง

## การจัดจำหน่าย

## อ้างอิง
*แฟนเพจอย่างเป็นทางการของคาราบาว

หมวดหมู่:อัลบั้มเพลงไทยในปี พ.ศ. 2541
หมวดหมู่:อัลบั้มเพลงของคาราบาว
ฆ่าก่อน รายงานทีหลัง

**"ฆ่าก่อน รายงานทีหลัง"** หรือ **"ประหารก่อน รายงานทีหลัง"** (; ) เป็นสำนวนจีน ใช้อุปมาอุปไมยถึงการที่ผู้ใต้บังคับบัญชาปฏิบัติหน้าที่ใดให้ลุล่วงไปก่อนแล้วจึงค่อยรายงานผลต่อผู้บังคับบัญชาทีหลัง

ที่มาของสำนวนนี้ ว่ากันไว้สองทาง ทางแรกว่าในสมัยราชวงศ์ฮั่นตะวันออก ในวันที่ขุนนาง**ตงซวน** () ได้เข้ารับตำแหน่งเป็นผู้ว่าราชการนครลั่วหยาง เมืองหลวงของประเทศจีนในสมัยนั้น เขาพบว่ามีคดีหนึ่งค้างอยู่ในศาลซึ่งที่ผ่านมาไม่มีทางจะลุล่วงได้ โดยคดีมีว่าข้าราชบริพารคนหนึ่งของพระราชธิดาหูหยาง เป็นคนหยาบช้าและได้กระทำฆาตกรรมขึ้น แต่ไม่มีผู้ได้กล้าลงโทษเพราะเกรงพระราชหฤทัยและอิทธิพลของพระราชธิดา ขุนนางตงซวนนั้นเป็นคนใจซื่อมือสะอาด ไม่เกรงกลัวอิทธิพลของผู้ใด จึงสั่งให้ตำรวจไปจับกุมข้าราชบริพารผู้นั้นขณะที่โดยเสด็จพระราชธิดา และสั่งลงโทษประหารชีวิตทันที พระราชธิดาทรงพระพิโรธ เสด็จไปกราบบังคมทูลพระกรุณาขอให้มีรับสั่งประหารขุนนางตงซวน ขุนนางตงซวนได้เฝ้าทูลละอองธุลีพระบาทและกราบบังคมทูลรายงานเกี่ยวกับคดี ซึ่งเมื่อสมเด็จพระจักรพรรดิได้ทรงสดับแล้วเห็นว่าการกระทำของขุนนางตงซวนมิได้เป็นผิดเป็นโทษแต่อย่างใด ก็มิได้ทรงเอาโทษ เป็นที่มาของสำนวนว่า "ฆ่าก่อน รายงานทีหลัง"

อีกทางหนึ่งเกี่ยวข้องกับ**[[เปาบุ้นจิ้น]]**ในสมัยราชวงศ์ซ่ง ซึ่งมีที่มาจากวรรณกรรมจีนเกี่ยวกับเปาบุ้นจิ้นเรื่อง "เจ็ดผู้กล้าห้าผู้ทรงธรรม" โดยกล่าวว่าเปาบุ้นจิ้นได้รับพระราชทานชุดเครื่องประหารจากสมเด็จพระจักรพรรดิ ประกอบด้วย

* เครื่องประหารหัวสุนัข (เจ็ดผู้กล้าห้าผู้ทรงธรรม ฉบับภาษาไทย เรียก "มีดตัดหัวสุนัข") - สำหรับประหารนักโทษที่เป็นสามัญชน
* เครื่องประหารหัวพยัคฆ์ (เจ็ดผู้กล้าห้าผู้ทรงธรรม ฉบับภาษาไทย เรียก "มีดบั่นศีรษะพยัคฆ์") - สำหรับประหารนักโทษที่เป็นข้าราชการ
* เครื่องประหารหัวมังกร (เจ็ดผู้กล้าห้าผู้ทรงธรรม ฉบับภาษาไทย เรียก "มีดปลิดเศียรมังกร") - สำหรับประหารนักโทษที่เป็นเชื้อพระวงศ์
* เครื่องประหารหัวสิงโต (เจ็ดผู้กล้าห้าผู้ทรงธรรม ฉบับภาษาไทย เรียก "มีดผ่าคอสิงโต") - สำหรับประหารนักโทษที่เป็นภูติผีปีศาจ

โดยทรงให้เปาบุ้นจิ้นมีอาญาสิทธิ์ คือ สิทธิที่จะใช้เครื่องประหารทั้งสี่ประหารผู้กระทำผิดได้ทันทีโดยไม่ต้องขอพระราชทานพระราชานุญาตก่อนตามธรรมเนียมปฏิบัติ แต่เมื่อสั่งประหารผู้ใดแล้วให้ทูลถวายรายงานคดีด้วย ในวรรณกรรมอีกชุดหนึ่งก็ว่าอาญาสิทธิ์ดังกล่าวของเปาบุ้นจิ้นนั้นได้มาจากการที่ได้รับพระราชทานกระบี่อาญาสิทธิ์ ทั้งนี้ เป็นที่มาอีกแห่งหนึ่งของสำนวนว่า "ฆ่าก่อน รายงานทีหลัง"

## อ้างอิง

* "Kill First, Report Later." (2008). *Chinese Idioms.* [Online]. Available: . (Accessed: 26 December 2008).
* *เปาบุ้นจิ้น : 7 ผู้กล้า 5 ผู้ทรงธรรม.* (2538). จีนแส แปล. กรุงเทพฯ : ดอกหญ้า. ISBN 9746028308.
* *เปาบุ้นจิ้นฉบับสมบูรณ์.* นักศึกษาสาขาวิชาภาษาจีน คณะศิลปศาสตร์ มหาวิทยาลัยธรรมศาสตร์ แปล, ถาวร สิกขโกศล และ ปกรณ์ ลิมปนุสรณ์ บรรณาธิการ. กรุงเทพฯ : ดอกหญ้า. ISBN 9746031929.
* *เปาบุ้นจิ้น เทพเจ้าแห่งความยุติธรรม แปลโดย นายหยอง ทหารปืนใหญ่ เรียบเรียงโดย นายวรรณ.* (2519). นายหยอง ทหารปืนใหญ่ และนายวรรณ แปล. กรุงเทพฯ : ศรีเมืองการพิมพ์.
* *เปาเล่งถูกงอั้น เปาบุ้นจิ้น.* (2514). พระนคร : องค์การค้าของคุรุสภา.

หมวดหมู่:ประวัติศาสตร์จีน
หมวดหมู่:สำนวนภาษาจีน
ณรงค์ฤทธิ์ สมบัติสมภพ

**ศาสตราจารย์ ณรงค์ฤทธิ์ สมบัติสมภพ** ได้รับรางวัลนักวิทยาศาสตร์รุ่นใหม่ ประจำปี พ.ศ. 2543 รางวัลนักเทคโนโลยีรุ่นใหม่ ประจำปี พ.ศ. 2545 จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ และล่าสุดได้รับรางวัล The 2008 ASAIHL-SCOPUS Young Scientist Awards  ในสาขา Engineering & Technology ประจำปี พ.ศ. 2551 จาก Association of Southeast Asian Institutions of Higher Learning (ASAIHL) ร่วมกับสำนักพิมพ์ Elsevier 

ปัจจุบัน ศ.ดร.ณรงค์ฤทธิ์ ดำรงตำแหน่งศาสตราจารย์ทางด้านเทคโนโลยีวัสดุ สังกัดสายวิชาเทคโนโลยีวัสดุ คณะพลังงานสิ่งแวดล้อมและวัสดุ มหาวิทยาลัยเทคโนโลยีพระจอมเกล้าธนบุรี และเป็นศาสตราจารย์เมื่ออายุน้อย

## ประวัติการศึกษา
ศ.ดร.ณรงค์ฤทธิ์ สำเร็จการศึกษาในระดับ ปวช. ในสาขาช่างท่อและประสาน จากมหาวิทยาลัยเทคโนโลยีพระจอมเกล้าพระนครเหนือ เมื่อปี พ.ศ. 2531, ปริญญาตรีในสาขาเคมีอุตสาหกรรม จากมหาวิทยาลัยเทคโนโลยีพระจอมเกล้าพระนครเหนือ เมื่อปี พ.ศ. 2535, ปริญญาโทในสาขา Polymer Science & Technology จาก UMIST ประเทศอังกฤษ เมื่อปี พ.ศ. 2537 และปริญญาเอกในสาขา Polymer Science & Technology (Polymer Processing & Rheology) จาก UMIST ประเทศอังกฤษ เมื่อปี พ.ศ. 2540

## เครื่องราชอิสริยาภรณ์

## อ้างอิง

หมวดหมู่:นักวิทยาศาสตร์ชาวไทย
หมวดหมู่:อาจารย์คณะวิศวกรรมศาสตร์
หมวดหมู่:ศาสตราจารย์
หมวดหมู่:บุคคลจากคณะพลังงานสิ่งแวดล้อมและวัสดุ มหาวิทยาลัยเทคโนโลยีพระจอมเกล้าธนบุรี
หมวดหมู่:บุคคลจากคณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ
หมวดหมู่:ผู้ได้รับรางวัลนักวิจัยดีเด่นแห่งประเทศไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
พลูโต จูเนียร์

[thumb|right|[พลูโต จูเนียร์ จาก Pluto, Junior 1942]]**พลูโต จูเนียร์** () เป็นตัวละครในเรื่องมิกกี้ เมาส์ ของวอลต์ ดิสนีย์ โดยปรากฏในการ์ตูนเป็นครั้งแรกเมื่อปี ค.ศ.1937 เป็นลูกหมา 1 ใน 5 ตัวของพลูโต หลังจากนั้นก็มีการออกฉายอีกครั้งในปี ค.ศ.1942 ในตอน Pluto, Junior ซึ่งมันยังได้เป็นตัวละครสำคัญของตอน แต่ถึงแม้ว่าจะเคยออกฉายไปแล้วถึง 2 ครั้ง ก็ยังไม่ได้มีการกล่าวถึงชื่อของมัน มันจึงเป็นที่รู้จักในชื่อพลูโต จูเนียร์
หมวดหมู่:ตัวละครดิสนีย์
หมวดหมู่:ตัวละครการ์ตูนอเมริกัน
หมวดหมู่:ตัวละครที่เป็นสุนัข
เทนโงคุ เฮะ โนะ คาเลนเดอร์

เป็นละครพิเศษ 1 ตอนจบที่ออกฉายทางสถานีโทรทัศน์ฟูจิ เมื่อวันที่ 20 พฤษภาคม 2548 เป็นละครที่มีที่มาจากเหตุการณ์จริงของนางพยาบาลผู้เชี่ยวชาญด้านการพยาบาลผู้ป่วยโรคมะเร็ง ซึ่งมุ่งมั่นทำงานอย่างเต็มที่ โดยไม่ย่อท้อ แม้ในช่วงเวลาสุดท้ายของชีวิต เธอต้องต่อสู้กับโรคมะเร็งที่ลุกลามและมีอาการรุนแรงขึ้นทุกวัน พร้อมกับการดูแลให้กำลังใจแก่ผู้ป่วยโรคมะเร็งคนอื่นๆ ให้มีกำลังต่อสู้กับการรักษาที่ยาวนานต่อไป

### ตัวละคร
* ยูกิโกะ โยชิโอกะ (โนริกะ ฟุจิฮาระ) นางพยาบาลผู้เชี่ยวชาญด้านการพยาบาลผู้ป่วยโรคมะเร็ง เพิ่งย้ายเข้ามาทำงานใหม่ มีอุปนิสัยร่าเริง ทำงานอย่างหนักเพื่อผู้ป่วยโรคมะเร็งในโรงพยาบาลทุกคน ราวกับจะแข่งกับเวลา มีความลับบางอย่างที่ปิดบังไว้ ในตอนสุดท้ายเข้าเป็นคนไข้ในความดูแลของคุณหมอโมจิสึคิ
* ฮายาโตะ โมจิสึคิ (ฮิโรชิ ทามากิ) นายแพทย์สาขามะเร็งวิทยา เป็นลูกชายผู้อำนวยการโรงพยาบาลที่ยูกิโกะเข้ามาทำงาน เป็นคนมีจิตใจดี แต่ต้องรู้สึกสิ้นหวังในการเป็นหมอ เมื่อไม่สามารถรักษาคนไข้เด็กรายหนึ่งซึ่งเป็นโรคมะเร็งระยะสุดท้ายไว้ได้ จึงตัดสินใจจะเลิกเป็นหมอ แต่ด้วยการให้กำลังใจจากคนรอบข้าง และได้ทราบถึงอาการป่วยของยูกิโกะ จึงตั้งใจทำงานต่อ และรับเป็นแพทย์เจ้าของไข้ของยูกิโกะ
* เอริ อันไซ (ทาเอะ คิมุระ) นางพยาบาลประจำแผนกผู้ป่วยโรคมะเร็ง
* โยอิจิ โมจิสึคิ (ริว ไรตะ) ผู้อำนวยการโรงพยาบาล เป็นคนเดียวในโรงพยาบาลที่ทราบความลับของยูกิโกะ

### อ้างอิง
http://www.qzc.co.jp/DORAMA_CGI/DORAMA1.EXE?RECNUM=38570

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ฟูจิ
ลาดกระบัง (แก้ความกำกวม)

**ลาดกระบัง** สามารถหมายถึง
* เขตลาดกระบัง กรุงเทพมหานคร
** แขวงลาดกระบัง เขตลาดกระบัง
* สถาบันเทคโนโลยีพระจอมเกล้าเจ้าคุณทหารลาดกระบัง 
* สถานีลาดกระบัง สถานีหนึ่งในโครงการรถไฟฟ้าเชื่อมท่าอากาศยานสุวรรณภูมิ
* สถานีรถไฟลาดกระบัง บนเส้นทางรถไฟสายตะวันออก
* สถานีบรรจุและแยกสินค้ากล่อง ลาดกระบัง
* ถนนลาดกระบัง
* วัดลาดกระบัง
* สโมสรฟุตบอลคัสตอม ลาดกระบัง ยูไนเต็ด
* สโมสรฟุตบอลไทยฮอนด้า ลาดกระบัง ชื่อเดิมของ สโมสรฟุตบอลไทยฮอนด้า
* สนามกีฬาลาดกระบัง 54
* หอสมุดแห่งชาติเขตลาดกระบัง เฉลิมพระเกียรติ
โมลเนส ผู้ยิ่งใหญ่

***โมลเนส ผู้ยิ่งใหญ่*** () เป็นภาพยนตร์ใน ค.ศ. 2006 ที่กำกับโดย  โดยอิงจากนวนิยายคลาสสิกที่มีชื่อเดียวกัน ภาพยนตร์นี้ออกฉายรอบปฐมฤกษ์ในวันที 4 ตุลาคม ค.ศ. 2006 ในประเทศฝรั่งเศส

## เนื้อเรื่อง

## นักแสดง
*Jean-Baptiste Maunier รับบทเป็น François Seurel
*Nicolas Duvauchelle รับบทเป็น Augustin Meaulnes
*Clémence Poésy รับบทเป็น Yvonne de Galais
*Jean-Pierre Marielle รับบทเป็น Monsieur de Galais
*Philippe Torreton รับบทเป็น Monsieur Seurel
*Émilie Dequenne รับบทเป็น Valentine
*Malik Zidi รับบทเป็น Franz
*Valérie Stroh รับบทเป็น Millie
*Florence Thomassin รับบทเป็น Madame Meaulnes
*Pascal Elso รับบทเป็น Florentin
*Roger Dumas (II) รับบทเป็น Clockmaker
*Pierre Vernier รับบทเป็น Principal
*Charles Hurez รับบทเป็น Delouche
*Clément Naslin รับบทเป็น Delouche
*Samuel Brafman รับบทเป็น Roy
*Andrée Damant

## อ้างอิง

## แหล่งข้อมูลอื่น
* 
* สยามโซน

หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ฝรั่งเศส
501 (แก้ความกำกวม)

**501** สามารถหมายถึง
* 501 จำนวนเต็มที่อยู่ระหว่าง 500 และ 502
* พ.ศ. 501
* ค.ศ. 501
* SS501 ศิลปินบอยแบนด์กลุ่มหนึ่งจากประเทศเกาหลีใต้
* กองร้อย 501 ละครโทรทัศน์เรื่องหนึ่งที่ออกอากาศช่วงปี พ.ศ. 2536 - 2543
* ลีวายส์ 501 กางเกงยีนส์ยี่ห้อหนึ่ง
* 501 เป็นเลขสายของรถประจำทางสายหนึ่งขององค์การขนส่งมวลชนกรุงเทพ
* กองทหารที่ 501 หน่วยทหารใน สตาร์ วอร์ส
501

**501 (ห้าร้อยเอ็ด) ** เป็นจำนวนธรรมชาติที่อยู่ถัดจาก 500 (ห้าร้อย) และอยู่ก่อนหน้า 502 (ห้าร้อยสอง)

## ความหมาย
* พ.ศ. 501 และ ค.ศ. 501

## ในระบบเลขฐาน

หมวดหมู่:จำนวนเต็ม
วิรัช ร่มเย็น

**วิรัช ร่มเย็น**  (เกิด 5 กันยายน พ.ศ. 2498) เป็นนักการเมืองชาวไทย ปัจจุบันดำรงตำแหน่งกรรมการบริหารพรรคประชาธิปัตย์ อดีตนายทะเบียนพรรคประชาธิปัตย์ อดีตสมาชิกสภาผู้แทนราษฎรจังหวัดระนอง อดีตผู้ช่วยเลขานุการรัฐมนตรีว่าการกระทรวงมหาดไทย (นิพนธ์ บุญญามณี)

## ประวัติ
วิรัช เกิดเมื่อวันที่ 5 กันยายน พ.ศ. 2498 สำเร็จการศึกษามัธยมศึกษา จากโรงเรียนพิชัยรัตนาคาร จังหวัดระนอง ระดับเตรียมอุดมศึกษา จากโรงเรียนอำนวยศิลป์ กรุงเทพมหานคร ระดับปริญญาตรี นิติศาสตรบัณฑิต จากมหาวิทยาลัยรามคำแหง และศึกษาหลักสูตรพิเศษ จากวิทยาลัยการเมืองการปกครอง สถาบันพระปกเกล้า

## การทำงาน
วิรัช ได้รับเลือกตั้งเป็นสมาชิกสภาผู้แทนราษฎรจังหวัดระนอง 8 สมัย (2535/1, 2535/2, 2538, 2539, 2544, 2548, 2550 และ 2554) เคยเป็นเลขานุการรัฐมนตรีประจำสำนักนายกรัฐมนตรี (พ.ศ. 2538) เป็นกรรมการบริหารพรรคประชาธิปัตย์ ( พ.ศ. 2546-2547) เคยเป็นรองประธานคณะกรรมาธิการการท่องเที่ยวสภาผู้แทนราษฎร และเป็นประธานคณะกรรมการธิการการปกครองส่วนท้องถิ่น ในปี พ.ศ. 2550

ในปี พ.ศ. 2553 วิรัช ได้รับมอบหมายให้เป็นหนึ่งในคณะทำงานคดียุบพรรคประชาธิปัตย์

ในปี พ.ศ. 2562 วิรัช ลงสมัครรับเลือกตั้งในพื้นที่จังหวัดระนอง แต่แพ้ให้กับคงกฤษ ฉัตรมาลีรัตน์ อดีตนายก อบจ.ระนอง จากพรรคภูมิใจไทย จากนั้นหลังการเลือกตั้งเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (นิพนธ์ บุญญามณี)

## เครื่องราชอิสริยาภรณ์

## อ้างอิง

หมวดหมู่:นักกฎหมายชาวไทย
หมวดหมู่:นักการเมืองจากจังหวัดระนอง
หมวดหมู่:สมาชิกสภาผู้แทนราษฎรจังหวัดระนอง
หมวดหมู่:พรรคก้าวหน้า (พ.ศ. 2526)
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนพิชัยรัตนาคาร
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เดเปอโร...รักยิ่งใหญ่จากใจดวงเล็ก (ภาพยนตร์)

**เดเปอโร...รักยิ่งใหญ่จากใจดวงเล็ก** () เป็นเรื่องราวของ เดเปอโร ทิลลิง หนูตัวหนึ่งผู้หลงรักดนตรี นิทาน และเจ้าหญิงพี่ นี่คือเรื่องราวของหนูอีกตัว ผู้มีชื่อว่ารอสคูโรด้วย รอสคูโรอาศัยอยู่ในความมืด แต่โหยหาโลกที่เปี่ยมด้วยแสงสว่าง และนี่คือเรื่องราวของมิกเกอรี่ โซว์ เด็กรับใช้ผู้มีปัญญาไม่แหลมคมนัก และมีความปรารถนาเพียงหนึ่งเดียวที่ไม่มีวันเป็นจริงได้ ตัวละครทั้งหมดนี้กำลังจะร่วมออกเดินทาง ที่จะนำพาลงสู่คุกใต้ดินอันน่าสะพรึกกลัว นำสูปราสาทแสนอลังการ และเหนืออื่นใด นำสู่ชีวิตของกันและกัน แล้วจะเกิดอะไรขึ้นหรือ เธอจ๋า นั่นเป็นชะตาชีวิตที่เธอต้องค้นหาตัวเอง

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
หมวดหมู่:นวนิยายแฟนตาซี
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์แอนิเมชันที่มีฉากบนเกาะ
หม่อมเจ้าทองชมพูนุท ทองแถม

อำมาตย์เอก **หม่อมเจ้าทองชมพูนุท ทองแถม** (22 ตุลาคม พ.ศ. 2433 – พ.ศ. 2491) เป็นพระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าเม้า ทองแถม

## พระประวัติ
หม่อมเจ้าทองชมพูนุท เป็นพระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าเม้า ทองแถม (ราชสกุลเดิม รองทรง; พระธิดาในพระเจ้าราชวรวงศ์เธอ กรมหมื่นสิทธิสุขุมการ) ประสูติเมื่อวันที่ 22 ตุลาคม พ.ศ. 2433 มีโสทรภราดาและโสทรขนิษฐารวม 5 องค์ ได้แก่
* หม่อมเจ้าทองเชื้อธรรมชาติ ทองแถม (17 สิงหาคม พ.ศ. 2427 – 31 พฤษภาคม พ.ศ. 2476) เสกสมรสกับหม่อมเจ้าพันธ์สิหิงค์ (ราชสกุลเดิม ทองใหญ่; 18 ธันวาคม พ.ศ. 2433 – 19 มกราคม พ.ศ. 2476), หม่อมเจ้าข่ายทองถัก (ราชสกุลเดิม ทองใหญ่; 10 สิงหาคม พ.ศ. 2441 – 8 กุมภาพันธ์ พ.ศ. 2531), หม่อมแสงมณี (สกุลเดิม วิริยสิริ), หม่อมทรัพย์ (สกุลเดิม พลวิเศษ), หม่อมศรี และหม่อมพิณ
* หม่อมเจ้าทองเติม ทองแถม (3 สิงหาคม พ.ศ. 2435 – พ.ศ. 2506) เสกสมรสกับหม่อมเชิญ (สกุลเดิม กัลยาณมิตร)
* หม่อมเจ้าทองต่อ ทองแถม (26 กันยายน พ.ศ. 2436 – 13 มกราคม พ.ศ. 2501) เสกสมรสกับหม่อมเจ้าพิมพ์รำไพ โสณกุล (ราชสกุลเดิม รพีพัฒน์; 18 มกราคม พ.ศ. 2441 – 22 กุมภาพันธ์ พ.ศ. 2510)
* หม่อมเจ้าสุวรรณโสภา (29 พฤศจิกายน พ.ศ. 2440 – 6 ธันวาคม พ.ศ. 2440)
* หม่อมเจ้าทองบรรณาการ ทองแถม (3 ธันวาคม พ.ศ. 2446 – พ.ศ. 2506) เสกสมรสกับหม่อมราชวงศ์ศรีถนอม (ราชสกุลเดิม ศรีธวัช; เมษายน พ.ศ. 2449 – ?), หม่อมราชวงศ์ศิริโสภา (ราชสกุลเดิม ศรีธวัช; พฤศจิกายน พ.ศ. 2441 – ?) และหม่อมราชวงศ์วรรณวิจิตร (ราชสกุลเดิม รองทรง)

หม่อมเจ้าทองชมพูนุท มีหม่อม 2 คน คือ หม่อมหลวงแฉล้ม ทองแถม (ราชสกุลเดิม อิศรเสนา; 29 เมษายน พ.ศ. 2432 – 30 ตุลาคม พ.ศ. 2517) และหม่อมสอางค์ (สกุลเดิม อินทรรัสมี) มีโอรสธิดา 11 คน ดังนี้

เกิดแต่หม่อมหลวงแฉล้ม 
#หม่อมราชวงศ์ทองเถา ทองแถม (29 กุมภาพันธ์ พ.ศ. 2452 – 19 มีนาคม พ.ศ. 2510)
#หม่อมราชวงศ์สร้อยทอง เกษมศรี (24 มกราคม พ.ศ. 2454 – 11 มิถุนายน พ.ศ. 2520)
#หม่อมราชวงศ์ทองแท่ง ทองแถม (14 มิถุนายน พ.ศ. 2456 – 22 กันยายน พ.ศ. 2529)
#หม่อมราชวงศ์กรองสุวรรณ สุวรรณรัตน์ (15 มีนาคม พ.ศ. 2457 – 23 กรกฎาคม พ.ศ. 2531)
#หม่อมราชวงศ์พันธุ์ชมพูนุท นิมมานเหมินท์ (7 กุมภาพันธ์ พ.ศ. 2460 – 6 เมษายน พ.ศ. 2560)
#หม่อมราชวงศ์สุวรรณาภา สังขดุลย์ (12 สิงหาคม พ.ศ. 2462 – 12 สิงหาคม พ.ศ. 2542 )
#หม่อมราชวงศ์ทองลิ่ม ทองแถม (6 พฤศจิกายน พ.ศ. 2464 – 1 มิถุนายน พ.ศ. 2556)
#หม่อมราชวงศ์รจนา บัวศรีจันทร์ (30 มกราคม พ.ศ. 2467 – 22 มิถุนายน พ.ศ. 2553)

เกิดแต่หม่อมสอางค์
#หม่อมราชวงศ์วงศ์ถวัลย์ ทองแถม
#หม่อมราชวงศ์กนกสุวรรณ อภิปราชญพงศ์ (15 กรกฎาคม พ.ศ. 2483 – ?)
#หม่อมราชวงศ์อิงค์สุวรรณ ตั้งตระกูล

## พระยศ
* 8 มกราคม 2462 – อำมาตย์โท
* อำมาตย์เอก
* นายเรือตรี กองพันหลวงราชนาวีเสือป่า

## เครื่องราชอิสริยาภรณ์

* พ.ศ. 2465 - เข็มข้าหลวงเดิม

## อ้างอิง

## แหล่งข้อมูลอื่น
* 

หมวดหมู่:หม่อมเจ้าชาย
หมวดหมู่:ราชสกุลทองแถม
หมวดหมู่:ราชสกุลรองทรง
ปลาม้า

**ปลาม้า** เป็นปลาน้ำจืดชนิดหนึ่ง มีชื่อวิทยาศาสตร์ว่า *Boesemania microlepis* อยู่ในวงศ์ปลาจวด (Sciaenidae) 

มีรูปร่างเพรียวเล็กไปทางด้านท้ายลำตัว หัวค่อนข้างเล็ก หน้าผากเว้าลึก ตาอยู่สูงไปทางด้านบนของหัว ปากกว้างอยู่ด้านล่างของจะงอยปาก ใต้คางมีรูเล็ก ๆ 5 รู ครีบหลังยาวตลอดส่วนหลัง ตอนหน้าเป็นก้านแข็ง ตอนท้ายเป็นก้านอ่อน โคนหางเรียวเล็ก ครีบก้นมีก้าสนแข็งอันใหญ่หนา ครีบอกยาว ครีบท้องมีปลายเป็นเส้นยาวเช่นเดียวกับครีบหาง เกล็ดมีความเล็กมาก ลำตัวสีเทาอ่อนอ่อนเหลือบเงิน ด้านหลังมีสีคล้ำ ด้านข้างลำตัวมีแถบสีคล้ำจาง ๆ เป็นแนวเฉียงหลายแถบ ด้านท้องสีจาง ครีบใส จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล *Boesemania*

มีความประมาณ 25–30 เซนติเมตร พบใหญ่สุดถึง 1 เมตร

อาศัยอยู่ในแม่น้ำขนาดใหญ่ในภูมิภาคเอเชียตะวันออกเฉียงใต้ และพบในแหล่งน้ำนิ่งบ้าง บ่อปลา หรือบ่อกุ้งที่อยู่ใกล้ทะเล พบมากในแม่น้ำตอนล่าง แต่ก็พบในแหล่งน้ำที่ไกลจากปากแม่น้ำมากเช่นกัน พบในภาคกลาง ภาคเหนือ และในแม่น้ำโขงในภาคอีสานของไทย โดยพบสูงสุดถึงที่จังหวัดเลย ชื่อปลาม้ามาจากการที่มีครีบหลังยาวเหมือนแผงคอของม้า ขณะที่ชื่อในภาษาอีสานเรียกว่า "ปลากวง" 

พฤติกรรมมักกบดานอยู่นิ่งใต้พื้นน้ำ เมื่อว่ายน้ำจะเชื่องช้า แต่จะรวดเร็วมากเวลาไล่จับเหยื่อ ในธรรมชาติชอบอาศัยในเขตน้ำลึก กินอาหารจำพวกสัตว์น้ำขนาดเล็กกว่า

ปลาม้าเป็นปลาที่มีชื่อเสียงมากของจังหวัดสุพรรณบุรี จนถึงมีอำเภอชื่อ อำเภอบางปลาม้า เพราะความที่ในอดีตเคยชุกชุม เนื่องจากเป็นปลาที่มีรสชาติอร่อย เป็นที่นิยมมาก มีราคาขายที่สูง และเคยพบมากในบึงบอระเพ็ด แต่สถานภาพในปัจจุบันลดลงมาก อันเนื่องจากสภาวะแวดล้อมที่เปลี่ยนไป และการจับในปริมาณที่มาก

ปัจจุบัน กรมประมงสามารถเพาะขยายพันธุ์ได้แล้ว ด้วยการฟักไข่ที่ได้จากพ่อแม่ปลาที่เลี้ยงรวมกันในบ่อเลี้ยง และนำลูกปลาที่ได้หลังจากเลี้ยงดูจนโตได้ที่แล้วไปปล่อยคืนสู่ธรรมชาติ โดยเฉพาะที่เขื่อนกระเสียว ปลาม้ามีฤดูผสมพันธุ์ตลอดปี โดยเฉพาะอย่างยิ่งในช่วงฤดูหนาวในช่วงต้นปี สามารถส่งเสียงร้องได้ดังระงมเหมือนอึ่งอ่าง เพื่อดึงดูดปลาตัวเมียให้มาผสมพันธุ์ มักจะร้องในช่วงกลางคืนเริ่มตั้งแต่พลบค่ำ   กระเพาะของปลาม้า ขึ้นชื่อมากในการทำกระเพาะปลา เพราะมีกระเพาะขนาดใหญ่ ซึ่งสามารถพองลมทำให้เกิดเสียงได้  นอกจากนี้แล้วกระเพาะปลาม้ายังใช้ทำเป็นยางในของรถจักรยานและทำกาวในอดีตอีกด้วย แต่ปลาม้าเป็นปลาที่ตายง่ายมากเมื่อจับพ้นจากน้ำ

นอกจากนี้ยังนิยมเลี้ยงเป็นปลาตู้สวยงามอีกด้วย

## อ้างอิง

## แหล่งข้อมูลอื่น
* รูปและข้อมูลปลาม้า

ม้า
ม้า
ม้า
ม้า
ม้า
ม้า
ม้า
ม้า
ม้า
ม้า

หมวดหมู่:สัตว์น้ำประจำจังหวัดของไทย
วงศ์ปลาจวด

**วงศ์ปลาจวด** () เป็นวงศ์ในชั้นปลากระดูกแข็งวงศ์หนึ่ง  ในอันดับปลากะพง (Perciformes) ใช้ชื่อวิทยาศาสตร์ว่า Sciaenidae (/เซีย-เอ็น-อิ-ดี้/)

โดยมากเป็นปลาทะเล มีรูปร่างที่คล้ายกันคือ มีส่วนหัวโต จะงอยปากยื่นยาวแต่ปลายมน ตาโตอยู่ค่อนข้างไปทางด้านบนของหัว ปากมักอยู่ไปทางด้านล่าง ริมฝีปากบาง มีฟันเป็นเขี้ยวซี่เล็ก ๆ มักมีรูเล็ก ๆ อยู่ใต้คาง ครีบหลังยาวและเว้าเป็น 2 ตอน โคนครีบหางคอดกิ่ว ปลายหางอาจจะมีปลายแหลมหรือตัดตรง เกล็ดมีขนาดเล็ก มีเกล็ดบนเส้นข้างลำตัวจนถึงปลายครีบหาง ครีบท้องอยู่ใต้ครีบอก มีกระเพาะลมขนาดใหญ่และมีกล้ามเนื้อรอบ ซึ่งสามารถทำเสียงได้เวลาตกใจหรือในฤดูผสมพันธุ์

พบในเขตอบอุ่นรอบโลกมากกว่า 270 ชนิด พบในน้ำจืดเพียงไม่กี่ชนิด เช่น สกุล *[[Aplodinotus]]* ส่วนมากพบในน้ำกร่อย สำหรับในประเทศไทยพบราว 40 ชนิด พบในน้ำจืดเพียงชนิดเดียว คือ ปลาม้า (*Boesemania microlepis*)

สำหรับปลาในวงศ์นี้ ภาษาไทยมักเรียกรวม ๆ กันว่า "ปลาจวด" หรือ "ปลาหางกิ่ว"

เป็นปลาเศรษฐกิจที่สำคัญ เนื้อมีรสชาติอร่อย  มีอยู่ชนิดหนึ่งที่เป็นปลาที่หายากมาก พบในเขตทะเลประเทศจีน คือ *[[Bahaba taipingensis]]* มีราคาซื้อขายที่สูงมาก ในเกาหลี ปลาในวงศ์นี้ถูกเรียกว่า "มิน-ออ" (; Min-eo) เป็นอาหารที่ชาวเกาหลีมักรับประทานกันในฤดูร้อน ด้วยเชื่อว่าดับร้อนได้ มีการปรุงทั้งแบบสดและแห้ง จัดเป็นปลาที่มีราคาซื้อขายแพง

## สกุล
* *[[Aplodinotus]]*
* *[[Argyrosomus]]*
* *[[Aspericorvina]]*
* *[[Atractoscion]]*
* *[[Atrobucca]]*
* *[[Austronibea]]*
* *[[Bahaba]]*
* *[[Bairdiella]]*
* *[[Boesemania]]*
* *[[Cheilotrema]]*
* *[[Chrysochir]]*
* *[[Cilus]]*
* *[[Collichthys]]*
* *[[Corvula]]*
* *[[Ctenosciaena]]*
* *[[Cynoscion]]*
* *[[Daysciaena]]*
* *[[Dendrophysa]]*
* *[[Elattarchus]]*
* *[[Equetus]]*
* *[[Genyonemus]]*
* *[[Isopisthus]]*
* *[[Johnius]]*
* *[[Kathala]]*
* *[[Larimichthys]]*
* *[[Larimus]]*
* *[[Leiostomus]]*
* *[[Lonchurus]]*
* *[[Macrodon]]*
* *[[Macrospinosa]]*
* *[[Megalonibea]]*
* *[[Menticirrhus]]*
* *[[Micropogonias]]*
* *[[Miichthys]]*
* *[[Miracorvina]]*
* *[[Nebris]]*
* *[[Nibea]]*
* *[[Odontoscion]]*
* *[[Ophioscion]]*
* *[[Otolithes]]*
* *[[Otolithoides]]*
* *[[Pachypops]]*
* *[[Pachyurus]]*
* *[[Panna]]*
* *[[Paralonchurus]]*
* *[[Paranibea]]*
* *[[Pareques]]*
* *[[Pennahia]]*
* *[[Pentheroscion]]*
* *[[Plagioscion]]*
* *[[Pogonias]]*
* *[[Protonibea]]*
* *[[Protosciaena]]*
* *[[Pseudosciaena]]*
* *[[Pseudotolithus]]*
* *[[Pteroscion]]*
* *[[Pterotolithus]]*
* *[[Roncador]]*
* *[[Sciaena]]*
* *[[Sciaenops]]*
* *[[Seriphus]]*
* *[[Sonorolux]]*
* *[[Stellifer]]*
* *[[Totoaba]]*
* *[[Umbrina]]*

## อ้างอิง

## แหล่งข้อมูลอื่น
* Family Sciaenidae - Drums or croakers 

หมวดหมู่:ปลาแบ่งตามวงศ์
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาเศรษฐกิจ
เทศบาลตำบลท่ายาง

**เทศบาลตำบลท่ายาง** สามารถหมายถึง
* เทศบาลตำบลท่ายาง จังหวัดชุมพร
* เทศบาลตำบลท่ายาง จังหวัดนครศรีธรรมราช
* เทศบาลตำบลท่ายาง จังหวัดเพชรบุรี

ท่ายาง
คอราซอน อากีโน

**มาเรีย คอราซอน** "**คอรีย์**" **ซูมูลอง คอฆวงโค-อากีโน** (, , ; 25 มกราคม ค.ศ. 1933 – 1 สิงหาคม ค.ศ. 2009) เป็นประธานาธิบดีฟิลิปปินส์คนที่ 11 ที่ดำรงตำแหน่งใน ค.ศ. 1986 ถึง 1992 โดยเป็นประธานาธิบดีหญิงคนแรกในประวัติศาสตร์ฟิลิปปินส์ นางอากีโนขึ้นบริหารประเทศหลังจากที่นางนำแนวร่วมปฏิวัติพลังประชาชน โค่นล้มเผด็จการเฟอร์ดินานด์ มาร์กอส ที่คุมอำนาจมานาน 20 ปี และนำไปสู่การสถาปนาสาธารณรัฐฟิลิปปินที่ 5 แบบประชาธิปไตยปัจจุบัน สื่อต่าง ๆ ยกย่องเธอว่าเป็น "มารดาแห่งประชาธิปไตย"

ในสมัยนางอากีโนก็มีรัฐประหารนองเลือดหลายหน แต่ก็ผ่านอำนาจไปสู่นายพลฟิเดล รามอส ได้อย่างราบรื่นในปี พ.ศ. 2535 ซึ่งการตัดสินใจเข้าสู่สนามการเมืองของนางก็เนื่องมาจาก นายเบนนิโย่ อากีโน จูเนียร์ ผู้เป็นสามีของนางถูกลอบสังหารหลังจากเดินทางกลับประเทศ

นางอากีโนถึงแก่อสัญกรรมเมื่อวันที่ 1 สิงหาคม พ.ศ. 2552 หลังจากเข้ารับการรักษาตัวจากมะเร็งลำไส้ใหญ่เป็นเวลานานหลายปี ซึ่งงานศพของนางจัดขึ้นแบบรัฐพิธีและเปิดให้ประชาชนร่วมไว้อาลัยก่อนจะมีการแห่ไปทั่วกรุงมะนิลา ซึ่งประชาชนทั่วไปต่างแน่นขนัดตามสองข้างทางที่ขบวนผ่าน และทำพิธีฝังแบบส่วนตัว นอกจากนี้ทางรัฐบาลได้มีการประกาศไว้อาลัยให้นางด้วยการลดธงครึ่งเสาเป็นเวลา 10 วัน

## ประวัติ

## หมายเหตุ

## อ้างอิง

### บรรณานุกรม
*
*
*
*
*
*
*
*
*
*

## แหล่งข้อมูลอื่น

* Official website of Corazon Aquino – maintained by the Ninoy and Cory Aquino Foundation
* ''Time'' Woman of the Year: Corazon "Cory" Aquino
* 
* ''New York Times'' obituary
* President Aquino in ''Time'' magazine's year ender
* World Socialist Web Site obituary: part one and part two
* 

หมวดหมู่:ประธานาธิบดีฟิลิปปินส์
หมวดหมู่:ผู้นำในสงครามเย็น
หมวดหมู่:นักการเมืองสตรี
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:บุคคลจากจังหวัดตาร์ลัก
หมวดหมู่:เสียชีวิตจากมะเร็งลำไส้
หมวดหมู่:นักการเมืองสตรีชาวฟิลิปปินส์
หมวดหมู่:ชาวฟิลิปปินส์เชื้อสายจีน
หมวดหมู่:คริสต์ศาสนิกชนนิกายโรมันคาทอลิกชาวฟิลิปปินส์
เทศบาลตำบลบ้านแหลม

**เทศบาลตำบลบ้านแหลม** สามารถหมายถึง
* เทศบาลตำบลบ้านแหลม จังหวัดเพชรบุรี
* เทศบาลตำบลบ้านแหลม จังหวัดสุพรรณบุรี 

บ้านแหลม
เทศบาลตำบลโคกสูง

**เทศบาลตำบลโคกสูง** สามารถหมายถึง
* **[[เทศบาลตำบลโคกสูง (จังหวัดขอนแก่น)|เทศบาลตำบลโคกสูง]]** อำเภออุบลรัตน์ จังหวัดขอนแก่น
* **[[เทศบาลตำบลโคกสูง (จังหวัดชัยภูมิ)|เทศบาลตำบลโคกสูง]]** อำเภอเมืองชัยภูมิ จังหวัดชัยภูมิ
* **[[เทศบาลตำบลโคกสูง (จังหวัดนครราชสีมา)|เทศบาลตำบลโคกสูง]]** อำเภอเมืองนครราชสีมา จังหวัดนครราชสีมา
* **[[เทศบาลตำบลโคกสูง (จังหวัดร้อยเอ็ด)|เทศบาลตำบลโคกสูง]]** อำเภอโพนทอง จังหวัดร้อยเอ็ด
* **[[เทศบาลตำบลโคกสูง (จังหวัดสระแก้ว)|เทศบาลตำบลโคกสูง]]** อำเภอโคกสูง จังหวัดสระแก้ว
* **[[เทศบาลตำบลโคกสูง (จังหวัดอุดรธานี)|เทศบาลตำบลโคกสูง]]** อำเภอหนองหาน จังหวัดอุดรธานี

โคกสูง
เขตแดนอินเดีย–ปากีสถาน

thumb|right|200px|ภาพเอเชียใต้ในปัจจุบัน พื้นที่สีเทาหมายถึงดินแดนพิพาทระหว่างอินเดียกับปากีสถาน
**เขตแดนอินเดีย–ปากีสถาน** หรือที่รู้จักกันในท้องถิ่นว่า "เขตแดนนานาชาติ" (IB) เป็นแนวชายแดนระหว่างอินเดียกับปากีสถาน ซึ่งกั้นระหว่างรัฐปัญจาบ รัฐราชสถาน และรัฐคุชราตของอินเดีย กับแคว้นปัญจาบและแคว้นสินธ์ของปากีสถาน แนวชายแดนดังกล่าวเป็นผลมาจากการแยกตัวของปากีสถานเมื่อปี ค.ศ. 1947

## เขตการปกครองที่ติดพรมแดน


หมวดหมู่:เขตแดนระหว่างประเทศ
หมวดหมู่:ภูมิศาสตร์อินเดีย
หมวดหมู่:การเมืองอินเดีย
หมวดหมู่:ประเทศปากีสถาน
หมวดหมู่:ลาดัก
หมวดหมู่:ภูมิศาสตร์ชัมมูและกัศมีร์
หมวดหมู่:ภูมิศาสตร์รัฐปัญจาบ
หมวดหมู่:ภูมิศาสตร์รัฐราชสถาน
หมวดหมู่:ภูมิศาสตร์รัฐคุชราต
หมวดหมู่:กิลกิต-บัลติสถาน
หมวดหมู่:อาซาดแคชเมียร์
หมวดหมู่:ภูมิศาสตร์แคว้นปัญจาบ
หมวดหมู่:ภูมิศาสตร์แคว้นสินธ์
ธิโอ

**PMX-003 ธิโอ** (  ;) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทเซต้ากันดั้ม ออกแบบโดยมาโคโตะ โคบายาชิ

## เนื้อเรื่อง
ธิโอเป็นโมบิลสูทแบบแฮนด์เมดซึ่งสร้างโดยแปปติมัส ซีร็อคโค ผู้บัญชาการของยานจูปิทริสซึ่งบรรทุกก๊าซฮีเลียม3 มาจากดาวพฤหัสบดีเพื่อให้เป็นโมบิลสูทประจำตัวของตนเอง ธิโอนั้นแม้จะเป็นโมบิลสูท แต่ก็มีสมรรถนะในหลายด้านที่เทียบได้กับโมบิลอาเมอร์ โดยมีเกราะที่หนาจนสามารถรับการโจมตีจากอาวุธบีมได้ ในขณะที่ใช้ท่อขับดันที่มีกำลังขับเคลื่อนมากจึงมีความเร็วสูง ธิโอยังมีระบบไซคอมมิวขนาดเล็กแบบไบโอเซนเซอร์เช่นเดียวกับเซต้ากันดั้ม ทำให้ซีร็อคโคซึ่งเป็นนิวไทป์ที่มีพลังแข็งแกร่งสามารถควบคุมธิโอได้อย่างมีประสิทธิภาพแม้จะเป็นการเคลื่อนไหวที่ซับซ้อน ซึ่งในการต่อสู้ระหว่างธิโอและคิวเบเลย์นั้น ซีร็อคโคสามารถยิงทำลายอาวุธฟันเนลของคิวเบเลย์ได้อย่างง่ายดาย อาวุธของธิโอประกอบด้วยบีมไรเฟิลขนาดใหญ่และบีมซอร์ด ซึ่งใต้เกราะกระโปรงส่วนหน้าของธิโอจะมีแขนกลซ่อนไว้ แขนกลนี้สามารถใช้ถือบีมซอร์ดและฟันโจมตีศัตรูในมุมที่คาดไม่ถึงได้

ซีร็อคโคใช้ธิโอในการต่อสู้ครั้งสุดท้ายของศึกกรีปส์ ในการต่อสู้สามฝ่ายระหว่างธิโอ, เฮียะกุชิกิของควอโทร บาจีน่าและคิวเบเลย์ของฮามาน คาน เพื่อชิงโคโลนีเลเซอร์ ก่อนที่เซต้ากันดั้มของคามิว บีดันจะเข้ามาสมทบกับเฮียะกุชิกิ ในที่สุดแล้วเซต้ากันดั้มก็แยกไปสู้กับธิโอแบบตัวต่อตัว ซึ่งคามิวสามารถโค่นธิโอได้โดยการใช้พลังของไบโอเซนเซอร์ดึงพลังจิตจากเพื่อนพ้องที่ตายในสนามรบมาสร้างเป็นบาเรียร์แล้วแปลงร่างเป็นยานเวฟไรเดอร์พุ่งชนทะลุห้องควบคุมของธิโอทำให้ซีร็อคโคเสียชีวิต

## รูปแบบอื่นๆ
### PMX-004 ไททาเนีย
ปรากฏตัวในวิดีโอเกม เอสดีกันดั้มจีเจเนเรชัน ออกแบบโดยคิมิโทชิ ยามาเนะ ไททาเนียเป็นธิโอในรูปแบบของผู้หญิง โดยผสมโครงสร้างของธิโอและ PMX-001 พาลาสอเธเน่เข้าด้วยกัน ไททาเนียใช้อาวุธแบบเดียวกับธิโอ แต่ติดอาวุธควบคุมด้วยพลังจิต ฟันเนล คล้ายกับที่คิวเบเลย์ใช้เอาไว้ด้วย และย้ายแขนกลไปไว้ที่ไหล่ทั้งสองข้างแทน ไททาเนียเป็นโมบิลสูทที่ซีร็อคโคออกแบบไว้ให้ผู้หญิงซึ่งจะเป็นราชินีของโลก โดยมีซีร็อคโคบงการอยู่เบื้องหลัง แต่ซีร็อคโคก็ตายไปก่อนที่จะได้พบกับคนที่มีคุณสมบัติเหมาะสม

## อ้างอิง

## ดูเพิ่ม
* รายชื่อหุ่นยนต์ใน Universal Century

หมวดหมู่:หุ่นยนต์ใน Universal Century
บิฮอง

**บิฮอง** () เป็นตัวละครในวรรณกรรมจีนอิงประวัติศาสตร์เรื่องสามก๊ก  เป็นเสนาธิการแห่งจ๊กก๊ก เป็นน้องชายของบิต๊ก ได้ติดตามรับราชการกับเล่าปี่พร้อมกับบิต๊กผู้เป็นพี่ชาย แต่ในเวลาต่อมา เมื่อกวนอูทำสงครามกับง่อก๊ก บิฮองและเปาสูหยินทำการผิดพลาดในการดูแลค่ายทหารจึงถูกกวนอูคาดโทษไว้ ทั้งคู่กลัวตายจึงหนีไปสวามิภักดิ์กับซุนกวน จนเป็นเหตุส่วนหนึ่งที่ทำให้กวนอูพ่ายแพ้และถูกประหารในเวลาต่อมา (และทำให้บิต๊กตรอมใจตายกับการสวามิภักดิ์ซุนกวนของบิฮอง) และเมื่อพระเจ้าเล่าปี่ยกทัพใหญ่ไปตีง่อก๊กเพื่อแก้แค้นให้กวนอู บิฮองและเปาสูหยินพยายามจะกลับมาสวามิภักดิ์ต่อก๊กเล่าปี่อีกครั้งด้วยการฆ่าแม่ทัพม้าต๋งของง่อก๊ก แต่เล่าปี่ไม่ยอมรับและสั่งให้กวนหิน ลูกชายกวนอู จับไปฆ่าทิ้งทั้งคู่เพื่อแก้แค้นให้กวนอู

ส่วนประวัติในจดหมายเหตุสามก๊กของตันซิ่ว ภายหลังที่บิฮองไปอยู่กับง่อก๊ก ซุนกวนได้ให้เกียรติและไว้ใจบิฮองอย่างสูง แต่ก็มักจะถูกขุนนางบางส่วนอย่างยีหวน เหยียดหยามจากการหักหลังกวนอูไปอยู่กับซุนกวน ส่วนการตายก็ไม่ได้มีการบันทึกไว้ว่าบิฮองเสียชีวิตด้วยเหตุใด

## อ้างอิง
### หมายเหตุ

#   ในบันเทิงคดีอิงประวัติศาสตร์*[[สามก๊ก]]* 麋芳 มักเขียน(ผิด)เป็น 糜芳

### อ้างอิง

## บรรณานุกรม
* Chen, Shou (3rd century). *[[Records of the Three Kingdoms]]* (*Sanguozhi*).
* 
* Luo, Guanzhong (14th century). *[[Romance of the Three Kingdoms]]* (*Sanguo Yanyi*).
* Pei, Songzhi (5th century). *[[Annotations to Records of the Three Kingdoms]]* (*Sanguozhi zhu*).

หมวดหมู่:ข้าราชการของเล่าปี่
หมวดหมู่:ขุนพลของง่อก๊ก
หมวดหมู่:ขุนพลของซุนกวน
เปาต๋ง

**เปาต๋ง** () เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นน้องชายและขุนพลคนสนิทของเปาสิ้น เจ้าเมืองเจปัก

เปาสิ้นได้เข้าร่วมกองทัพพันธมิตร 18 หัวเมืองที่ตั้งขึ้นเพื่อล้มล้างตั๋งโต๊ะในปี พ.ศ. 732 โดยซุนเกี๋ยนเจ้าเมืองเตียงสาได้รับการแต่งตั้งให้เป็นทัพหน้าในการตีด่านกิสุยก๋วน อันเป็นเมืองหน้าด่านของเมืองหลวงลกเอี๋ยง เปาสิ้นคิดริษยาเกรงว่าซุนเกี๋ยนจะได้รับความชอบแต่เพียงผู้เดียว จึงให้เปาต๋งคุมทหารห้าหมื่นนายยกไปทางลัด เพื่อตีด่านกิสุยก๋วนตัดหน้าซุนเกี๋ยน แต่เปาต๋งก็ถูกฮัวหยงขุนพลของตั๋งโต๊ะสังหาร ส่วนทหารเจปักทั้งห้าหมื่นนายก็ถูกตีแตกพ่าย

## ดูเพิ่ม

* สามก๊ก
* ยุคสามก๊ก
* ตัวละครในสามก๊ก
* เปาสิ้น

หมวดหมู่:ตัวละครสมมติในยุคสามก๊ก
ซีเอติน

**ซีเอติน** (Zeatin)เป็นไซโตไคนินธรรมชาติที่เป็นอนุพันธ์ของเบสอะดีนิน พบครั้งแรกในเมล็ดข้าวโพดอ่อน ซีเอตินและอนุพันธุ์พบมากในน้ำมะพร้าว ซึ่งทำให้นำน้ำมะพร้าวไปใช้ในการชักนำการพัฒนาของพืชในการเพาะเลี้ยงเนื้อเยื่อพืชไ ด้ และยังมีรายงานการทดสอบในห้องปฏิบัติการว่าซีเอตินลดความแก่ชราของเซลล์ไฟโบรบลาสต์ของมนุษย์ได้  

## ความเป็นพิษ
ความเป็นพิษเฉียบพลันในหนูมี LD50 = 2200mg/Kg 

## ตัวอย่างการใช้งาน
* สนับสนุนการเกิดแคลลัสเมื่อใช้ร่วมกับออกซิน
* กระตุ้นการเกิดผล โดยฉีดพ่นในระยะดอกบาน  
* ลดการเกิดสีเหลืองผักผลไม้
* ใช้ในการกระตุ้นการงอกของเมล็ดและการเจริญเติบโตของต้นกล้า
## อ้างอิง

## แหล่งข้อมูลอื่น
* Cytokinins 
* Zeatin Material Safty Data Sheet 
* Zeatin fact sheet: Green Plantchem ltd 
หมวดหมู่:ฮอร์โมนพืช
คำนำหน้าชื่อ

**คำนำหน้าชื่อ** หรือ **คำนำหน้านาม** คือคำที่ใส่เพิ่มไปในชื่อของบุคคลเพื่อบ่งบอกถึงสถานภาพ เช่น การศึกษา ยศตำแหน่ง หรือบรรดาศักดิ์ เช่น นาย นาง นางสาว ศาสตราจารย์ พันเอก เจ้าชาย กษัตริย์ จักรพรรดิ ฯลฯ ในบางวัฒนธรรมอาจใช้คำแทรกระหว่างชื่อตัวกับนามสกุล เช่น Graf ในชุมชนภาษาเยอรมัน หรือ พระคาร์ดินัลในตำแหน่งบาทหลวงโรมันคาทอลิก

แต่เดิมประเทศไทย ไม่มีการใช้คำนำหน้าชื่อเป็นกิจลักษณะ ต่อมาเมื่อมีการประกาศพระบรมราชโองการให้ใช้ พระราชบัญญัติให้ใช้คำนำหน้าชื่อชนต่าง ๆ (ณ วันพุธ เดือน 10 ขึ้น 7 ค่ำ ปีระกาตรีศก) ซึ่งกำหนดคำนำหน้าชื่อ อยู่สำหรับ หญิงและชาย ซึ่งเป็นสามัญชนไว้เพียง 3 คำ ได้แก่ นาย อ้าย และ อี

## ฐานันดรศักดิ์
**ฐานันดรศักดิ์** หรือ **ฐานันดร** หมายถึง ฐานะซึ่งเป็นลำดับในการกำหนดชั้นบุคคล ฐานันดรของพระมหากษัตริย์และพระบรมวงศานุวงศ์เรียกว่า "พระสกุลยศและพระอิสริยยศ" หรือ "พระยศ" ฐานันดรของนักบวชเรียกว่า "สมณศักดิ์" ฐานันดรของขุนนางหรือข้าราชการเรียกว่า "บรรดาศักดิ์" หรือ "ยศ"

## อ้างอิง

## ดูเพิ่ม
* คุณหญิง
* ยศทหารและตำรวจในประเทศไทย
* ยศข้าราชการพลเรือนในอดีต
* ยศข้าราชการพลเรือนในราชสำนักในอดีต

หมวดหมู่:คำนำหน้าชื่อ
เสียงเปิด เพดานอ่อน

**เสียงเปิด เพดานอ่อน** () เป็นเสียงพยัญชนะที่มีใช้อยู่ในหลายภาษา เช่น ภาษาสเปน, ภาษากาตาลา, ภาษาเกาหลี, ภาษาจีนกลาง ฯลฯ แต่ไม่พบในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ ,  หรือ  (เมื่อเป็นหน่วยเสียงย่อยของหน่วยเสียงหยุด เพดานอ่อน ก้อง  ในภาษากลุ่มโรมานซ์บางภาษา) ส่วนสัญลักษณ์เอกซ์-แซมปาที่ตรงกันคือ `M\`

เปิด เพดานอ่อน
เสียงเสียดแทรก ริมฝีปาก-ฟัน ก้อง

**เสียงเสียดแทรก ริมฝีปาก-ฟัน ก้อง** () เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาฮินดี, ภาษาเวียดนาม ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ `v` 

ในการถอดเสียงนี้จากภาษาอังกฤษมักใช้ตัวอักษร *ว* เมื่อเป็นพยัญชนะต้น และใช้ตัวอักษร *ฟ* เมื่อเป็นพยัญชนะท้าย เช่น *server* เขียนทับศัพท์เป็น *[[เซิร์ฟเวอร์]]* บางครั้งก็อาจพบการใช้ *ฝ* ในพจนานุกรมได้เช่นกัน

เสียดแทรก ริมฝีปาก-ฟัน ก้อง
ฆาบิเอร์ ตอร์เรส

**คาเบียร์ ตอร์เรส** () นักมวยสากลชาวเม็กซิโก เกิดที่เมืองอีราปัวโต (Irapuato) สถิติการชก 32 ครั้ง ชนะ 11 (น็อค 8) เสมอ 1 แพ้ 20

## เกียรติประวัติ

* แชมป์ WBC FECARBOX รุ่นฟลายเวท
** ชิง 4 ตุลาคม 2546 ชนะน็อค จอร์จ โรเมโร ยก 6 ที่ เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นฟลายเวทเมื่อ 21 เมษายน 2543 แพ้คะแนน เด่นเก้าแสน เก้าวิชิต ที่ กทม.
** ชิงแชมป์ WBC FECARBOX รุ่นฟลายเวทเมื่อ 26 สิงหาคม 2543 แพ้น็อค ออสการ์ อาชิเนกา ยก 9 ที่ เม็กซิโก

## อ้างอิง

* สถิติการชก boxrec.com หมวดหมู่:นักมวยสากลชาวเม็กซิโก
หมวดหมู่:บุคคลจากรัฐกัวนาฮัวโต
เจซาร์ แอนซาฮาส

**เจซาร์ แอนซาฮาส** () เป็นนักมวยสากลชาวฟิลิปปินส์ เกิดเมื่อ 5 สิงหาคม พ.ศ. 2525 สถิติการชก 33 ครั้ง ชนะ 14 (น็อค 7) เสมอ 2 แพ้ 17

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เฟเธอร์เวทเมื่อ 4 เมษายน 2546 แพ้น็อค พงษ์สิทธิ์ เวียงวิเศษ ยก 3 ที่ ชัยภูมิ
** ชิงแชมป์ PABA รุ่นซูเปอร์เฟเธอร์เวทเมื่อ 24 มิถุนายน 2547 แพ้น็อค พงษ์สิทธิ์ เวียงวิเศษ ยก 4 ที่ ชุมพร
** ชิงแชมป์ IBF แพนแปซิฟิกรุ่นจูเนียร์เวลเตอร์เวทเมื่อ 27 มีนาคม 2548 แพ้น็อค เลิฟมอร์ เอ็นดู ยก 2

## อ้างอิง
* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:นักมวยสากลชาวฟิลิปปินส์รุ่นซูเปอร์ไลท์เวท
หมวดหมู่:บุคคลจากจังหวัดตีโมกโคตาบาโต
เซร์ฮิโอ กอนซาเลซ

**เซร์ฮิโอ กอนซาเลซ** () นักมวยสากลชาวนิการากัว เกิดเมื่อ 30 เมษายน พ.ศ. 2516 สถิติการชก 31 ครั้ง ชนะ 18 (น็อก 12) เสมอ 1 แพ้ 12 

## เกียรติประวัติ

* แชมป์ WBC FECARBOX รุ่นซูเปอร์ฟลายเวท 
** ชิง 4 เมษายน 2541 ชนะน็อก มานูเอล อาร์โฮนา ยก 4 ที่เอลซัลวาดอร์
** เสียแชมป์ 9 ตุลาคม 2542 แพ้น็อก โรเบร์โต โบนิยา ยก 1 ที่นิการากัว
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBF รุ่นแบนตัมเวท เมื่อ 30 พฤษภาคม 2540 แพ้น็อก ฟ้าประกอบ รักเกียรติยิม ยก 2 ที่ กทม.
** แชมป์ WBC Latino รุ่นฟลายเวทเมื่อ 15 ธันวาคม 2543 แพ้น็อก โรเบร์โต โบนิยา ยก 7 ที่ นิการากัว
** แชมป์ WBC Latino รุ่นแบนตัมเวทเมื่อ 16 มีนาคม 2547 แพ้น็อก ริการ์โด กอร์โดบา ยก 1 ที่ปานามา
** แชมป์ WBO Latino รุ่นเฟเธอร์เวทเมื่อ 3 มิถุนายน 2548 แพ้น็อก รอยเนต กาบาเยโร ยก 3 ที่ ปานามา

## อ้างอิง

* สถิติการชก boxrec.com  
หมวดหมู่:นักมวยสากลชาวนิการากัว
บาร์รี่ ซีเวลล์

**บาร์รี่ ซีเวลล์** (Barry Sewell) นักมวยสากลชาวออสเตรเลีย เกิดเมื่อ 18 กรกฎาคม พ.ศ. 2517 สถิติการชก  13 ครั้ง ชนะ 9 (น็อค 6) แพ้ 4 
## เกียรติประวัติ

* แชมป์ออสเตรเลียรุ่นซูเปอร์ฟลายเวท (2536- 2537)
* แชมป์ออสเตรเลียรุ่นแบนตัมเวท (2537)
* เคยชิงแชมป์ต่อไปนี้แต่ไม่สำเร็จ
** แชมป์โลกรุ่นแบนตัมเวท WBF เมื่อ 1 มิถุนายน 2539 แพ้น็อค ฟ้าประกอบ รักเกียรติยิม ยก 4 ที่ ประจวบคีรีขันธ์

## อ้างอิง
* สถิติการชก boxrec.com  หมวดหมู่:นักมวยสากลชาวออสเตรเลีย
หมวดหมู่:บุคคลจากบริสเบน
ฮองสี

**ฮองสี** (เสียชีวิต ค.ศ. 184) มีชื่อในภาษาจีนกลางว่า **เฟิง ซฺวี** () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 *ตงฮั่น*) มีตำแหน่งเป็นขันทีผู้ถวายงานกลาง (中常侍 *จงฉางชื่อ*) ในรัชสมัยพระเจ้าเลนเต้ (漢靈帝 *ฮั่นหลิงตี้*) ฮองสีรับเป็นไส้ศึกอยู่ภายในราชสำนักให้กับกบฏโพกผ้าเหลือง แต่ความลับรั่วไหลทำให้ฮองสีถูกประหารชีวิต

## ประวัติ
เมื่อ ค.ศ. 183  เตียวก๊ก (張角 *จาง เจฺว๋*) ผู้นำนิกายไทแผง (太平教 *ไท่ผิงเจี้ยว*) วางแผนจะก่อกบฏต่อราชวงศ์ฮั่นตะวันออก จึงสั่งม้าอ้วนยี่ (馬元義 *หม่า ยฺเหวียนอี้*) และคนอื่น ๆ ให้ระดมเหล่าสาวกจากมณฑลเกงจิ๋ว (荊州 *จิงโจว*) และยังจิ๋ว (揚州 *หยางโจว*) ได้หลายหมื่นคนและให้รวมอยู่ในอำเภอเงียบกุ๋น (鄴城 *เย่เฉิง*) ม้าอ้วนนยี่ยังเดินทางเข้าลกเอี๋ยง (洛陽 *ลั่วหยาง*) นครหลวงของราชวงศ์ฮั่นตะวันออกหลายครั้ง และลอบตัดสินบนขุนนางขันทีตำแหน่งขันทีผู้ถวายงานกลาง (中常侍 *จงฉางชื่อ*) ได้แก่ ฮองสี, สฺวี เฟิ่ง (徐奉) และคนอื่น ๆ ให้เป็นไส้ศึกอยู่ภายใน นัดแนะวันก่อกบฏทั้งภายนอกและภายในเป็นปีถัดไปซึ่งเป็นปีเจี๋ยจื่อ (甲子) ตามระบบกานจือ (干支) ในวันที่ 5 เดือน 3 ซึ่งเป็นวันเจี๋ยจื่อ แต่ก่อนที่จะได้เริ่มการก่อกบฏ ตองจิ๋ว (唐周 *ถาง โจว*) ที่เป็นลูกศิษย์คนหนึ่งของเตียวก๊กเผยแผนการของเตียวก๊กให้ราชสำนักทราบ ม้าอ้วนยี่จึงถูกจับเมื่อเดือน 1 ของศักราชจงผิง (中平) ปีที่ 1 (ค.ศ. 184) และถูกประหารชีวิตในลกเอี๋ยงด้วยวิธีแยกร่าง ฮองสีและสฺวี เฟิ่งก็ถูกประหารชีวิตในช่วงเวลาเดียวกันนั้น เหตุการณ์นี้ทำให้พระเจ้าเลนเต้ (漢靈帝 *ฮั่นหลิงตี้*) กริ้วจัดแล้วตรัสตำหนิเหล่าขันทีราชสำนักว่า "พวกเจ้าคอยพูดอยู่บ่อยครั้งว่าเหล่าพลพรรคสมคบคิดการชั่ว จนต้องโทษกักขังไปมาก ที่ถูกประหารชีวิตไปก็มาก บัดนี้เหล่าพลพรรคลงแรงเพื่อบ้านเมือง แต่พวกเจ้ากลับไปสมคบคิดกับเตียวก๊ก ควรถูกตัดหัวหรือไม่" เหล่าขันทีถวายบังคมทูลว่า "ทั้งหมดเป็นฝีมือของหวาง ฝู่ (王甫) และเหาลำ (侯覽 *โหว หล่าน*) พะยะค่ะ" พระเจ้าเลนเต้จึงทรงปล่อยเหล่าขันทีให้พ้นผิด

เมื่อ ค.ศ. 189 โฮจิ๋น (何進 *เหอ จิ้น*) ผู้เป็นมหาขุนพล (大將軍 *ต้าเจียงจฺวิน*)  ทูลเสนอให้ถอดถอนตังไทฮอ (董太后 *ต่งไท่โฮ่ว*) จากตำแหน่งไทเฮา/ไทฮอ (太后 *ไท่โฮ่ว*) หรือจักรพรรดินีพันปีหลวง ในฎีกาเสนอถอดถอนนั้นปรากฏชื่อของฮองสีด้วย

## ในนวนิยาย''สามก๊ก''
ในช่วงต้นของนวนิยายอิงประวัติศาสตร์จีนเรื่อง*[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14 ระบุว่าฮองสีเป็นขันทีในกลุ่มสิบเสียงสี (十常侍 *ฉือฉางชื่อ*) ซึ่งเป็นกลุมขันทีที่มีอิทธิพลในรัชสมัยพระเจ้าเลนเต้ แม้ว่าตามประวัติศาสตร์จริงแล้วฮองสีไม่ได้อยู่ในกลุ่มสิบเสียงสี

## ดูเพิ่ม
* รายชื่อบุคคลในยุคสามก๊ก
* สิบเสียงสี

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขันทีในยุคราชวงศ์ฮั่น
หมวดหมู่:บุคคลที่ถูกประหารชีวิตโดยราชวงศ์ฮั่น
หมวดหมู่:สิบเสียงสี
กำเทียนลก

**กำเทียนลก** () เป็นนิยายกำลังภายใน แต่งโดยกอย้ง () นักเขียนชาวไต้หวัน โดยเป็นนิยายที่ได้จากการประกวดเขียนนิยายกำลังภายในที่จัดโดยสำนักพิมพ์ในไต้หวัน

กำเทียนลก ฉบับภาษาไทยแปลโดย ว. ณ เมืองลุง มีความยาว 4 เล่มจบ

## แหล่งข้อมูลอื่น
* กำเทียนลก ฉบับดั้งเดิม  

หมวดหมู่:บันเทิงคดีกำลังภายใน
แวมาฮาดี แวดาโอะ

นายแพทย์ **แวมาฮาดี แวดาโอะ** หรือ **หมอแว** (เกิด 16 มิถุนายน พ.ศ. 2505) อดีตสมาชิกสภาผู้แทนราษฎรจังหวัดนราธิวาส อดีตรองหัวหน้าพรรคเพื่อแผ่นดิน อดีตผู้ต้องหาคดีก่อการร้ายสากล อดีตสมาชิกวุฒิสภาจังหวัดนราธิวาส และได้รับการแต่งตั้งเป็นสภานิติบัญญัติแห่งชาติ พ.ศ. 2549

## ประวัติ
นายแพทย์ แวมาฮาดี เป็นชาวจังหวัดนราธิวาส สำเร็จการศึกษาระดับปริญญาตรี จากคณะแพทยศาสตร์ มหาวิทยาลัยสงขลานครินทร์ เมื่อ พ.ศ. 2529 เริ่มทำงานที่โรงพยาบาลนราธิวาสราชนครินทร์ ก่อนลาออกไปเปิดคลินิก และขยายกิจการเป็นโรงพยาบาล และเป็นทำงานพัฒนาชุมชนร่วมกับองค์กรรัฐและอาสาสมัครจากชุมชนต่าง ๆ

นายแพทย์ แวมาฮาดีถูกเจ้าหน้าที่ตำรวจจับกุมที่บ้านพัก เมื่อวันที่ 10 มิถุนายน พ.ศ. 2546 เนื่องจากถูกซัดทอดจากนายอาราฟิน บิน อาลี หรือบังริดวน ชาวสิงคโปร์ สมาชิกกลุ่มก่อการร้ายเจมาห์ อิสลามิยาห์ (เจไอ) ว่าเป็นหนึ่งในสมาชิกที่ร่วมวางแผนก่อวินาศกรรมระเบิดสถานทูต 5 แห่งในกรุงเทพ ในช่วงการประชุมเอเปค นายแพทย์แวมาฮาดีถูกคุมขังที่เรือนจำพิเศษกรุงเทพมหานครเป็นเวลาถึง 2 ปี จากนั้นก็ได้รับการปล่อยตัวในวันที่ 2 มิถุนายน พ.ศ. 2548 เนื่องจากศาลชั้นต้นพิพากษายกฟ้อง และพนักงานอัยการไม่ยื่นอุทธรณ์

หลังได้รับอิสรภาพ นายแพทย์ แวมาฮาดีลงสมัครรับเลือกตั้งสมาชิกวุฒิสภาจังหวัดนราธิวาส เมื่อวันที่ 19 เมษายน พ.ศ. 2549 ได้คะแนนเป็นอันดับ 1 และเมื่อวุฒิสภาสิ้นสภาพลงหลังการรัฐประหาร 19 กันยายน พ.ศ. 2549 ก็ได้รับการแต่งตั้งให้เป็นสมาชิกสภานิติบัญญัติแห่งชาติ

นายแพทย์ แวมาฮาดี สมัครเป็นสมาชิกพรรคเพื่อแผ่นดิน และได้รับการเลือกตั้งเป็นสมาชิกสภาผู้แทนราษฎร จังหวัดนราธิวาส เป็นหัวหน้ากลุ่มสัจจานุภาพ ต่อมาได้เข้าร่วมกิจกรรมทางการเมืองกับพรรคมาตุภูมิ แต่ในการเลือกตั้ง พ.ศ. 2554 ได้สมัครเข้าร่วมกิจกรรมทางการเมืองกับพรรคแทนคุณแผ่นดิน โดยลงรับสมัครแบบบัญชีรายชื่อลำดับที่ 1 แต่ไม่ได้รับการเลือกตั้ง (ได้คะแนน 57,801 คะแนน คิดเป็นร้อยละ 0.22) ต่อมาเขาย้ายไปสังกัดพรรคพลังประชารัฐ และสมัครรับเลือกตั้ง ส.ส. จังหวัดนราธิวาส ในการเลือกตั้ง พ.ศ. 2566

## เครื่องราชอิสริยาภรณ์

## อ้างอิง

## แหล่งข้อมูลอื่น
* ศูนย์ข้อมูลนักการเมืองไทย

หมวดหมู่:บุคคลจากอำเภอเมืองนราธิวาส
หมวดหมู่:ชาวไทยเชื้อสายมลายู
หมวดหมู่:ชาวไทยเชื้อสายจีน
หมวดหมู่:มุสลิมชาวไทย
หมวดหมู่:แพทย์ชาวไทย
หมวดหมู่:นักการเมืองจากจังหวัดนราธิวาส
หมวดหมู่:สมาชิกสภาผู้แทนราษฎรจังหวัดนราธิวาส
หมวดหมู่:สมาชิกวุฒิสภาจังหวัดนราธิวาส
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคเพื่อแผ่นดิน
หมวดหมู่:พรรคมาตุภูมิ
หมวดหมู่:พรรคแทนคุณแผ่นดิน
หมวดหมู่:พรรคภูมิใจไทย
หมวดหมู่:พรรคพลังประชารัฐ
หมวดหมู่:บุคคลจากคณะแพทยศาสตร์ มหาวิทยาลัยสงขลานครินทร์
หมวดหมู่:เหยื่ออาชญากรรมชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เอสเอ็ม

**เอสเอ็ม** (SM) สามารถหมายถึง

* เอสเอ็ม เอนเตอร์เทนเม้นท์ บริษัทผลิตผลงานเพลงจากประเทศเกาหลีใต้
* ซาดิสม์และมาโซคิสม์ (sadism and masochism)
* ซาแมเรียม (Samarium) ธาตุที่มีหมายเลขอะตอม 62 และสัญลักษณ์คือ Sm
* ประเทศซานมารีโน (San Marino) ใช้รหัสอินเทอร์เน็ต .sm
* แบบจำลองมาตรฐาน (standard model)
ATC รหัส N01

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

N ระบบประสาท (Nervous system)

## N01A [[Anesthetic]]s, general
### N01AA [[Ether]]s
: N01AA01 Diethyl ether
: N01AA02 Vinyl ether
### N01AB [[Halogenate]]d [[hydrocarbon]]s
: N01AB01 Halothane
: N01AB02 Chloroform
: N01AB03 Methoxyflurane
: N01AB04 Enflurane
: N01AB05 Trichloroethylene
: N01AB06 Isoflurane
: N01AB07 Desflurane
: N01AB08 Sevoflurane
### N01AF [[Barbiturate]]s, plain
: N01AF01 Methohexital
: N01AF02 Hexobarbital
: N01AF03 Thiopental
### N01AG Barbiturates in combination with other drugs
: N01AG01 Narcobarbital
### N01AH [[Opioid]] anesthetics
: N01AH01 เฟนทานิล (Fentanyl)
: N01AH02 อัลเฟนทานิล (Alfentanil)
: N01AH03 ซูเฟนทานิล (Sufentanil)
: N01AH04 ฟีโนเพอริดีน (Phenoperidine)
: N01AH05 อะนิเลอริดีน (Anileridine)
: N01AH06 รีมิเฟนทานิล (Remifentanil)
: N01AH51 Fentanyl, combinations
### N01AX Other general anesthetics
: N01AX01 Droperidol
: N01AX03 Ketamine
: N01AX04 Propanidid
: N01AX05 Alfaxalone
: N01AX07 Etomidate
: N01AX10 Propofol
: N01AX11 Hydroxybutyric acid
: N01AX13 Nitrous oxide
: N01AX14 Esketamine

## N01B Anesthetics, local
### N01BA [[Ester]]s of [[aminobenzoic acid]]
: N01BA01 Metabutethamine
: N01BA02 Procaine
: N01BA03 Tetracaine
: N01BA04 Chloroprocaine
: N01BA05 Benzocaine
: N01BA52 Procaine, combinations
### N01BB [[Amide]]s
: N01BB01 Bupivacaine
: N01BB02 Lidocaine
: N01BB03 Mepivacaine
: N01BB04 Prilocaine
: N01BB05 Butanilicaine
: N01BB06 Cinchocaine
: N01BB07 Etidocaine
: N01BB08 Articaine
: N01BB09 Ropivacaine
: N01BB10 Levobupivacaine
: N01BB20 Combinations
: N01BB51 Bupivacaine, combinations
: N01BB52 Lidocaine, combinations
: N01BB53 Mepivacaine, combinations
: N01BB54 Prilocaine, combinations
: N01BB57 Etidocaine, combinations
: N01BB58 Articaine, combinations
### N01BC Esters of [[benzoic acid]]
: N01BC01 Cocaine
### N01BX Other local anesthetics
: N01BX01 Ethyl chloride
: N01BX02 Dyclonine
: N01BX03 Phenol
: N01BX04 Capsaicin

หมวดหมู่:รหัส ATC
ตั้ว

**ตั้ว** สามารถหมายถึง

* ศรัณยู วงษ์กระจ่าง (ตั้ว) (17 ตุลาคม พ.ศ. 2503 - 10 มิถุนายน พ.ศ. 2563) นักแสดงและพิธีกร เป็นแกนนำพันธมิตรประชาชนเพื่อประชาธิปไตย รุ่นที่ 2
* ตั้ว ลพานุกรม (21 ตุลาคม พ.ศ. 2441 - 27 สิงหาคม พ.ศ. 2484) เภสัชกรและนักวิทยาศาสตร์ชาวไทย เป็นหนึ่งในสมาชิกก่อตั้งของคณะราษฎร
ยานจู่โจม แอคคลาเมเตอร์ เซคอัน-คลาส

250px|right|thumb|ยานจู่โจม ''แอคคลาเมเตอร์ เซคอัน''-คลาส
**ยานจู่โจม แอคคลาเมเตอร์ เซคอัน-คลาส** เป็นยานอวกาศรุ่นหนึ่งในเกมชุดสตาร์ วอร์ส

**ยานจู่โจม แอคคลาเมเตอร์ เซคอัน-คลาส** (: **''Acclamator II''-class assault ship**) เป็นยานรบที่ถูกใช้ครั้งแรกโดยสาธารณรัฐกาแลกติกในช่วงสงครามโคลน

## เอกลักษณ์
*แอคคลาเมเตอร์*แบบที่สองนี้เป็นหนึ่งในซีรีส์สของยานรบ การออกแบบนั้นเน้นไปที่ประสิทธิภาพในการระดมยิงจากวงโคจร เปลี่ยนจากยานจู่โจม แอคคลาเมเตอร์ เฟิร์ส-คลาสให้เป็นยานรบแบบเต็มตัว ผลที่ได้คือ ยานรุ่นนี้เหลือพื้นที่น้อยกว่า 80% สำหรับจุทหาร ถึงกระนั้น กองยานส่วนมากจะใช้การระดมยิงจากวงโคจรประมาณสองถึงสามครั้ง ขณะที่การโจมตีทางพื้นดินส่วนมากแล้วจะใช้ทหารราบมากกว่า 

## ประวัติ
ตลอดสงครามโคลน วิศวกรรมโรธาน่าได้ผลิตยานรบที่มีพื้นฐานมาจากยานจู่โจม*แอคคลาเมเตอร์*มากมาย บางรุ่นได้กลายมาเป็นยานรบจริงๆ เมื่อเทียบกับรุ่นต้นแบบ ซึ่งนำไปใช้เพื่อขนส่งทหาร บางรุ่นก็กลายมาเป็น*แอคคลาเมเตอร์ เซคอัน*-คลาส

มันใช้โดยสาธารณรัฐในสงครามโคลนเป็นหลัก แต่ก็ยังคงทำหน้าที่รับใช้จักรวรรดิกาแลกติกในช่วงสงครามกลางเมืองกาแลกติก ซึ่งมักถูกใช้เพื่อเป็นกำลังเสริมให้กับสถานีอวกาศของจักรวรรดิ

## แหล่งข้อมูลอื่น
* Acclamator_II-class_assault_shipในWookieepedia: The Star Wars Wiki

หมวดหมู่:ยานขับไล่ในสตาร์ วอร์ส
หมวดหมู่:ยานอวกาศในสตาร์ วอร์ส